
ПОСТОЯННА КОМИСИЯ ПО ТУРИЗЪМ


ПРОТОКОЛ

· 

Днес, 16.09.2021 г. от 12:00 часа, в Зала № 1, ет. 1, Община Бургас, ул. „Александровска“ № 26, се проведе заседание на Постоянната комисия по туризъм (ПКТ).
На заседанието на комисията присъстваха: Мария Маркова – председател, Пеньо Мечков – зам.-председател и членове: проф. д-р Севдалина Турманова, Юлиян Кулев, Юлиян Георгиев и Христо Панайотов.
По уважителни причини отсъства Димчо Грудев.
От общинска администрация присъстваха: Диана Саватева – зам.-кмет „Култура, туризъм и спорт“, Златина Караиванова – директор на дирекция „Бюджет и финанси“, Андрей Рунчев – директор на ОП „Транспорт“ и Антония Дякова – началник на отдел „Стратегическо планиране, дигитализация и устойчиво градско развитие“.
Заседанието откри и ръководи председателят на ПКТ – Мария Маркова, при следния

ДНЕВЕН РЕД

1. ОбС 08-00-11787 Доклад от Димитър Николов – кмет на Община Бургас, относно: Годишен отчет за изпълнение на бюджета и на сметките за средства от Европейския съюз на Община Бургас към 31.12.2020 г. 

1. ОбС 08-00-11909 Доклад от Димитър Николов – кмет на Община Бургас, относно: Информация за изпълнение на бюджета и сметките за средства от Европейския съюз на Община Бургас към 30.06.2021 г. 

1. ОбС 08-00-11904 Докладна записка от Димитър Николов – кмет на Община Бургас, относно: Приемане на план за интегрирано развитие на Община Бургас за периода 2021 – 2027 г.

1. ОбС 08-00-11910 Докладна записка от Димитър Николов – кмет на Община Бургас, относно: Поемане на дълг по реда на Закона за общинския дълг чрез финансов инструмент „Фонд за градско развитие“ за финансиране и рефинансиране на разходи по проект: „Реконструкция на улици и облагородяване на междублокови пространства по общинска програма „Моят град, моят квартал, моята улица“ в гр. Бургас – I-ви етап“

1. ОбС 08-00-11893 Докладна записка от Диана Саватева – зам.-кмет „Култура, туризъм и спорт“, относно: Правилник за работа на фонд „Култура“ на Община Бургас

1. ОбС 08-00-11897 Докладна записка от група общински съветници, относно: Приемане на Правилник за изменение и допълнение на Правилника за организацията и дейността на Общинския съвет, неговите комисии и взаимодействието му с общинската администрация на Община Бургас

1. ОбС 08-00-11931 Докладна записка от Димитър Николов – кмет на Община Бургас, относно: Приемане на Наредба за изменение и допълнение Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас, приета с Решение на Общински съвет – гр. Бургас 

1. ОбС 08-00-11860 Докладна записка от Станимир Димитров Апостолов – общински съветник от ПП СДС, относно: Наредба за изменение и допълнение на Наредбата за преместваемите обекти за търговски и други обслужващи дейности и елементите на градско обзавеждане на територията на Община Бургас

1. ОбС 08-00-11899 Докладна записка от Димитър Николов – кмет на Община Бургас, относно: Предоставяне на имущество – движима вещ, общинска собственост, за стопанисване и управление  на ОП „Туризъм“ при Община Бургас 
-----------------------------------------------------------------------------------
По точка 1

ОбС 08-00-11787 
Доклад от Димитър Николов – кмет на Община Бургас, относно: Годишен отчет за изпълнение на бюджета и на сметките за средства от Европейския съюз на Община Бургас към 31.12.2020 г.
Христо Панайотов отбеляза, че в представения одитен доклад една от констатациите, които са описани е, че в Община Бургас не е създаден одитен комитет, въпреки че попада в обхвата на чл. 18, ал. 1 от Закона за вътрешен одит в публичния сектор.
Златина Караиванова – директор на дирекция „Бюджет и финанси“ информира присъстващите, че се разработват правила и критерии, които да регламентират работата на контролния орган.
В отговор на критиката на Христо Панайотов относно обема на предложения отчет, проф. д-р Севдалина Турманова конкретизира, че докладът е публикуван и публично достъпен от месец юли, а през август е проведено и публично обсъждане, на което всеки е имал възможност да се запознае с него.
След кратки дебати по доклада и в резултат на явно гласуване, с 5 гл. "за", 0 гл. "против" и 1 гл. "въздържал се", членовете на Постоянната комисия по туризъм произнесоха следното

РЕШЕНИЕ:

Подкрепя доклада от Димитър Николов – кмет на Община Бургас и проекта за решение.
-----------------------------------------------------------------------------------



По точка 2

ОбС 08-00-11909 
Доклад от Димитър Николов – кмет на Община Бургас, относно: Информация за изпълнение на бюджета и сметките за средства от Европейския съюз на Община Бургас към 30.06.2021 г.
Христо Панайотов зададе въпрос от какъв вид са просрочените вземания описани в доклада и каква е тяхната възвръщаемост.
Златина Караиванова – директор на дирекция „Бюджет и финанси“ изброи част от тях, като подчерта, че наемните задължения на отдадени общински жилищни и нежилищни имоти, ползване на спортни обекти и съоръжения, са в голяма степен събираеми.
След кратки дебати по доклада и в резултат на явно гласуване, с 5 гл. "за", 0 гл. "против" и 1 гл. "въздържал се", членовете на Постоянната комисия по туризъм произнесоха следното

РЕШЕНИЕ:

Подкрепя доклада и проекта за решение.
-----------------------------------------------------------------------------------
По точка 3

ОбС 08-00-11904 
Докладна записка от Димитър Николов – кмет на Община Бургас, относно: Приемане на план за интегрирано развитие на Община Бургас за периода 2021 – 2027 г.
Христо Панайотов зададе въпроси свързани с отпусканите средства относно изграждането на нов стадион, реконструкцията на старите стадиони, както и приоритетите, свързани с текущата Комисия.
Антония Дякова – началник на отдел „Стратегическо планиране, дигитализация и устойчиво градско развитие“ докладва, че в процеса на изготвяне на плана за интегрирано развитие са проведени редица срещи със заинтересовани страни, както и обществени обсъждания, но няма постъпили предложения за модернизация на съществуващите стадиони. Тя допълни, че планът може да бъде актуализиран при осигурен финансов ресурс. Същата заяви, че по отношение на туризма се предвиждат нови зони за развитие.
Диана Саватева – зам.-кмет „Култура, туризъм и спорт“ допълни, че в последните години се работи целенасочено за насърчаването на спорта и развитие на спортен туризъм, като усилията са в две насоки - обновяване на спортни обекти за нуждите на местното население и посетителите, както и привличане на възможности, организация и провеждане на широк набор от спортни събития. Тя също заяви, че е открит комплексът „Акве Калиде“, където са намерени археологически ценности, които са достъпни за туристите чрез изградените модерни пасарелки. Зам.-кметът отбеляза, че Рибарското селище „Ченгене скеле“, където е изграден Културно-исторически комплекс, е с широк обществен достъп за популяризиране на рибарския занаят и традиции, който цели да превърне мястото в една интересна и различна туристическа атракция.
След кратки дебати по докладната записка и в резултат на явно гласуване, с 5 гл. "за", 0 гл. "против" и 1 гл. "въздържал се", членовете на Постоянната комисия по туризъм произнесоха следното

РЕШЕНИЕ:

Подкрепя докладната записка и проекта за решение.
-----------------------------------------------------------------------------------
По точка 4

ОбС 08-00-11910 
Докладна записка от Димитър Николов – кмет на Община Бургас, относно: Поемане на дълг по реда на Закона за общинския дълг чрез финансов инструмент „Фонд за градско развитие“ за финансиране и рефинансиране на разходи по проект: „Реконструкция на улици и облагородяване на междублокови пространства по общинска програма „Моят град, моят квартал, моята улица“ в гр. Бургас – I-ви етап“
След като се запознаха с докладната записка и в резултат на явно гласуване, с 4 гл. "за", 0 гл. "против" и 1 гл. "въздържал се", членовете на Постоянната комисия по туризъм произнесоха следното
РЕШЕНИЕ:
Подкрепя докладната записка и проекта за решение.
-----------------------------------------------------------------------------------
По точка 5

ОбС 08-00-11893 
Докладна записка от Диана Саватева – зам.-кмет „Култура, туризъм и спорт“, относно: Правилник за работа на фонд „Култура“ на Община Бургас
След като се запознаха с докладната записка и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по туризъм произнесоха следното
РЕШЕНИЕ:
Подкрепя докладната записка и проекта за решение.
-----------------------------------------------------------------------------------
По точка 6

ОбС 08-00-11897 
Докладна записка от група общински съветници, относно: Приемане на Правилник за изменение и допълнение на Правилника за организацията и дейността на Общинския съвет, неговите комисии и взаимодействието му с общинската администрация на Община Бургас
Даниела Божинова, в качеството си на съвносител, представи докладната записка.
След като се запознаха с проекта за решение и в резултат на явно гласуване, с 2 гл. "за", 0 гл. "против" и 4 гл. "въздържали се", членовете на Постоянната комисия по туризъм произнесоха следното

РЕШЕНИЕ:

Не подкрепя докладната записка и проекта за решение.
-----------------------------------------------------------------------------------
По точка 7

ОбС 08-00-11931 
Докладна записка от Димитър Николов – кмет на Община Бургас, относно: Приемане на Наредба за изменение и допълнение Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас, приета с Решение на Общински съвет – гр. Бургас
Христо Панайотов попита дали е направена оценка на приходите при въвеждането на тези зони за платено паркиране.
Андрей Рунчев – директор на ОП „Транспорт“ обясни, че целта за въвеждане на зони за платено паркиране е по-скоро да се регулира неправилното паркиране, което в значителна степен ограничава и затруднява движението в районите, които са в условията на свободно паркиране. Той заяви, че след прилагане на мерките, рентабилността ще се отчете.
След кратки дебати по проекта за решение и в резултат на явно гласуване, с 4 гл. "за", 1 гл. "против" и 1 гл. "въздържал се", членовете на Постоянната комисия по туризъм произнесоха следното

РЕШЕНИЕ:

Подкрепя докладната записка и проекта за решение.
-----------------------------------------------------------------------------------
По точка 8

ОбС 08-00-11860 
Докладна записка от Станимир Димитров Апостолов – общински съветник от ПП СДС, относно: Наредба за изменение и допълнение на Наредбата за преместваемите обекти за търговски и други обслужващи дейности и елементите на градско обзавеждане на територията на Община Бургас
След като се запознаха с проекта за решение и в резултат на явно гласуване, с 5 гл. "за", 0 гл. "против" и 1 гл. "въздържал се", членовете на Постоянната комисия по туризъм произнесоха следното
РЕШЕНИЕ:
Подкрепя докладната записка и проекта за решение.
-----------------------------------------------------------------------------------
По точка 9

ОбС 08-00-11899 
Докладна записка от Димитър Николов – кмет на Община Бургас, относно: Предоставяне на имущество – движима вещ, общинска собственост, за стопанисване и управление  на ОП „Туризъм“ при Община Бургас
След като се запознаха с проекта за решение и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по туризъм произнесоха следното
РЕШЕНИЕ:
Подкрепя докладната записка и проекта за решение.
-----------------------------------------------------------------------------------
			 




ПРЕДСЕДАТЕЛ: ……..………..
									    (Мария Маркова)

